JUMAL KÕNELEB
Tere jälle!
Täna tahame rääkida just sulle,
kui sinu majanduslik olukorras on vaja uut vaatenurka.
Tundub, et oled kõike proovinud ja ometi ei pääse kuidagi edasi.
Sinu arvete virn on nii suur, et ei tea, mida peale hakata.
Vajad seega uut vaatenurka.
Olime mõni nädal tagasi otse-eetris eestpalvesaates.
Sinna saadeti nii palju palvesoove, et see läks väga südamesse.
Inimestel on nii palju muresid.
Kui on mure ja tundub,
et enam ei suuda, ega saa hakkama,
siis vajame uut vaatenurka.
Peame millestki kinni hakkama, et näha seda olukorda teisiti.
Meie elus on olnud mitu sellist hetke,
kui on tundunud, et ei tea, mida teha.
Oleme siis otsinud Jumalat ja Ta on andnud uue vaatenurga.
Ta on andnud uue vaatenurga oma tahte kohta ka rahaasjades,
mistõttu oleme suutnud näha nendest olukordadest kõrgemale.
Selle uue vaatenurga kaudu oleme suutnud uskuda paremasse.
Seda vajame me kõik.
Käime nüüd seda teemat läbi ja vestleme majandusest.
Oleme pannud rahaasjad korda, teinud inventuuri, eelarve
ning omalt poolt kõike nii hästi, kui oskame.
Oleme hakanud tasuma võlgu, kasvõi mõne euro kaupa kuus.
Liigume võlgadest vabanemise suunas.
Mu rahaasjadesse tuleb kord.
Samal ajal seda tehes, mida inimestena ise saame teha.
Hakkame ka uurima, mida Piibel ütleb ja Jumal õpetab
ning mis siin tegelikult leidub rahaasjadega seoses.
Kas tead, et minu ja Jani sissetulek tuleb Jumalalt.
See ei tule üheltki inimeselt, mingist edukast ettevõttest,
mingi targa idee kaudu, vaid meie toimetulek on Issandalt.
Olime sunnitud uurima, mida Tema ütleb.
Mida see raamat tegelikult ütleb ja mida Jumal mõtleb sellest?
See on väga tore projekt.
Seda on nii innustav uurida.
Kui hakkasime Jumala Sõnast seda olukorda uurima,
siis muutus olukord ikka hoopis teiseks.
Vähemalt minu jaoks oli see hoopis teine lähenemisviis.
Ette kujutatust täiesti teine.
See, mida Ta siin räägib,
on imelisem, parem ja vägevam, kui see, mida olin mõtelnud.
Olen lugenud Piiblit korduvalt
soovides õppida, mida Issand räägib toimetulekust.
Piibel on sellel teemal täiesti üheselt mõistetav.
Pole nii, et Issand on ühel päeval ühes tujus,
teine päev teises ja kolmandas olukorras kolmandas..
Süvenedes märkame, et Jumal on muutumatu.
Tal on üks kindel siht ja eesmärk.
Piibel räägib rahaasjadest, et Tema tahab aidata.
Kui me sellest raamatust üldse midagi õppisime,
siis seda, et Tema tahab aidata.
See raamat on täis lugusid erinevate muredega inimestest,
kes on olnud erinevates, lausa eluohtlikes olukordades.
Sellises puuduses ja hädaohus, et nende elu on olnud lausa kaalul.
Üks lugu teise järel on Jumal haaranud sellest olukorrast kinni,
teinud midagi selle inimese elus, tulnud sinna olukorra keskele
ja pööranud selle olukorra ning Tema on toonud neile abi.
See on vägev! - Täpselt.
Majandusteemal võib meil olla erinevaid mõtteid ja uskumusi.
Võime mõelda, et iga mees on oma õnne sepp.
Hiline vares nokib varbaid või kes ees, see mees.
Need on erinevad mõtted, aga Piibel ütleb, et peaksime
uuendama oma mõtlemist nii, et see on Jumala tahte kohane.
Me mõistame, mis on tõde.
Ma rääkisin uuest vaatenurgast ja Joy rääkis, mida Piibel õpetab.
Kui võtame Piibli ja vaatame, mida see õpetab,
siis sageli on see hoopis erinev meie mõtlemisest.
See avabki uue vaatenurga.
See pole lihtsalt uus idee.
Jumala Sõna on tõde.
Jumala Sõna pole lihtsalt idee paljude teiste hulgas,
vaid see on tõde, millele saab tõesti toetuda.
Jumal tahab, et igaüks meist
on valmis muutma oma arusaamu, kui Jumal Sõna ilmutab teisiti.
Kui me usule tulime, mõtlesin, et igaüks on oma õnne sepp.
Jumal on mind päästnud,
kunagi pääsen Taevasse, aga sellega asi piirdubki.
Minu tegevus siin maailmas
ja selles maises telkhoones, on rohkem minu enda asi.
See on minu teha ja Jumalat ei huvita minu rahaasjad.
Jumala Sõna uurima hakates leidsime sealt hoopis muud.
Piibli esimestelt lehekülgedelt on näha Jumala soovi aidata.
Ta on Jumal, kellel on head kavatsused meie osas.
Ta tahab meid aidata iga päev, sh rahaasjades.
See on vägev!
See toob küll uue vaatenurga, eriti häda olukorras.
Sul on siis ju vaja kuulda,
et Jumal mitte ainult suudab, vaid ka tahab sind aidata.
Piiblit uurima hakates tuleb esile,
et elades koos Temaga, tuleb minu elu peale õnnistus.
Ikka ja jälle räägitakse Piiblis õnnistusest.
Jumal tahab meile anda kingi.
Õnnistus on selle nimi.
Kas see on vägi?
Mis on see?
See on suurem minu võimetest,
tarkusest, oskustest, jõust ja pädevusest.
See on suurem kui mina ise.
See on jõud, mis ei lähtu minust ja minu tegudest.
See on olemas.
Jumala õnnistus on olemas, isegi kui mind poleks olemas.
Keegi, kes on minust suurem, minust tugevam ja targem.
Kui mõtleme Jumala õnnistusele,
siis selle algus ja juur lähtub Jumala armastusest.
Sellest algab Jumala õnnistus.
Armastus on selle jõu motiiv.
Armastus on õnnistuse jõud.
Jumala õnnistuse motiiviks
ja liikumapanevaks jõuks on Tema armastus.
See saab sealt alguse.
Jumala õnnistus.
Hea jõud.
Jumala hea tahe minu elus.
Jumala ülesehitav jõud.
Jumala taastav jõud.
Jumala õnnistus.
Kui meile selgines, et Jumal tahab meid rahaasjades aidata,
Tema õnnistus on meie kohal, siis muutis täiesti me arusaama,
mida me üldse rahaasjadest mõtlesime.
Mul oli arusaam, et kogu maailm on needuse all ja elu ongi raske.
Peame palehigis pingutama, et üldse hakkama saada.
ja kui ikka eriti ponnistame, siis tuleme kuidagi moodi toime.
Piibel loob paradiisist hoopis teistsuguse pildi.
Samas tundub see ka võimatuna.
Piiblis leidub selliseid kirjakohti Pauluse kiri filiplastele 4:19.
"..mu Jumal täidab kõik teie vajadused
oma rikkust mööda kirkusega Kristuses Jeesuses."
See võib tunduda võimatuna.
Kas ma ei pea ise täitma kõiki enda vajadusi?
Kas see elu polegi raske, kuna maapind on neetud
pattulangemise tõttu ja peame palehigis leiba teenima?
Ka mina mõtlesin sel viisil.
Mulle piisas, et olen päästetud ja ei jäta enam kunagi Jeesust.
Piibel hakkas avanema ja mõistsin, et see ei olegi nõnda.
Minu elu kohal on hoopis õnnistus.
Mu elu ei pea olema
pidev rügamine ja pingutamine ots otsaga kokku tulemiseks.
Jumala õnnistus on mu kohal ja see pole mingi niisama sõnakõlks.
Joygi ütles, et see on jõud.
Tema jõud, mis on minu kohal ning muudab olukordi.
Tema jõud, mis paneb isegi kõrbe õitsema.
See teeb võimalikuks ka võimatud olukorrad.
Minu kohal on Tema headus, arm ja õnnistus.
Eks me kõik vaja seda.
Eks me vaja kõik midagi muud, kui meie omi lihaseid ja jõudu.
Eks me kõik igatse, et Jumal tõesti aitaks meid meie argipäevas.
Seda Ta on lubanud ka teha.
Sõnaraamatu järgi tähendavad sõnad
"õnnistus, õnnistatud või õnnistada" igasugust õnne või kingitust.
Sulle antud kingitus.
See pole asi, mida saab teenida.
Mitte kõva tööd tehes, ja kui Jumal kiidab seda heaks.
See on kingitus.
"Edu, miski, mis viib heaoluni või edukuseni;
kasvav õnn, õnnestuda, õnnis, taevalik, õnnelik, vedamine.
Räägime sageli, et kellelgi oli õnne või tal vedas.
Ta võidab alati ja tal läheb alati nii hästi.
See on mingi imeline vedamine.
Piibel ei räägi midagi vedamisest.
Seal räägitakse selgelt,
et oleme õnnistatud Temaga koos elades.
"Põhjus rõõmustamiseks, teha õnnelikuks, edukaks,
rahu, üliküllus, ülal pidada, kaitsta, varjata."
Imelised sõnad!
Siin räägitakse õnnest ja heaolust.
Rahust.
See saab minu elus
asju paremas suunas edasi minema panna.
Vanas Testamendis esineb sõna
õnnistus või õnnistada juba üle 600 korra.
See on miski, mis tundub liiga hea, et olla tõsi.
Eriti kui minu olukorrad,
elu, taust ning minevik tunnistavad vastupidisest.
Minu elu kristlasena on olnud
üks suur raske töö rügamine, pidev läbikukkumine ja raskused.
Võid tunda, et sellist juttu ei tohiks ajadagi.
Just selle pärast peamegi.
See pole Jani ja Joy väljamõeldis.
See leidub Piiblist.
Just selle pärast peame uurima.
Kas see ikka on nii, et Jumal tõesti tahab
viia mind edasi ka kõige raskemais olukordades?
Kellel on olnud kõige raskem, vajab tõesti kõige rohkem õnnistust
kes on kõige vaesem ja kellel on suurimad probleemid.
Nt Aafrika rahvad ja need, kes elavad näljahädade keskel.
Need vajavad rõõmusõnumit, et on olemas Jumala õnnistus,
mis võib mind aidata täiesti võimatutes olukordades.
See pole rikaste evangeelium, vaid tõeliselt vaeste evangeelium.
Sellepärast on see teema nii tähtis, samuti isiklik ka meile endile.
Pidime leidma teise vaatenurga.
Pidime ehitama kogu töö üles ilma mingi pädevuse või abita.
Me hakkasime ehitama kristlikku kooli täiesti nullist.
Aasta-aastalt tundsime, et ei pääse eriti edasi.
Püüdsime oma jõust ja tarkusest, müüsime tasse ja T-särke,
korraldasime laatasid ja üritasime eri viisidel asja edendada.
Miski ei aidanud.
Pidime saama teise vaatenurga.
Mõtlesin, et pean välja uurima, milline on Jumala tahe selles asjas.
Olin valmis, et kui peamegi kuidagimoodi virelema,
kuni Taevasse pääseme, siis olgu see pealegi nii.
Kui vajad uut vaatenurka, siis vajad ka Jumala Sõna.
Joy ütles, et see on tõesti rõõmusõnum.
Leidsin siin midagi ootamatut.
Ma ei osanud aimatagi, et olin kuulnud väärarusaama,
justkui peaks pale higis rügama, kuni pääsed igavesse rahusse.
Jumala Sõna räägib hingamisest juba nüüd.
Õnnistusest, mis annab rahu.
Jumala õnnistusest, mis Sõna järgi teeb rikkaks.
See ei tähenda seda, et me kõik saame miljonärideks.
Õnnistus toob enesega rahu ja muudab olukordi.
Õnnistus kannab meid rasketest aegadest läbi.
Õnnistus hoolitseb meie eest isegi näljahäda keskel.
Leidsime Jumala, kes on üle kõikide olukordade.
Jumala, kes tahab meie eest hoolitseda alati ja igavesti.
Jumala, kes tõesti on vägev.
Piibel ütleb, et Ta on vägev andma meile rikkalikult armu nii,
et meil on alati piisavalt kõige hea tegemiseks.
See sõnum muutis kõike ja andis meile lootust.
Õpetussõnad 10:6: "Õige pea peale tulevad õnnistused.."
Jeremija 17:7: "Aga õnnistatud on mees,
kes loodab Issanda peale, kelle lootuseks on Issand."
Õnnistatud on mees või naine, kes loodab Issanda peale.
Õnnistus on õige pea peal.
Meie silmad avas üks võtmesalm.
Galaatlastele 3:13-14.
Seal öeldakse nii:
"Ent Kristus on meid Seaduse needusest lahti ostnud,
kui ta sai needuse meie eest - sest on kirjutatud:
"Neetud on igaüks, kes puu küljes ripub.."
Sõna ütleb, et Jeesus ise sai neetuks meie eest.
Jeesus ei lepitanud üksnes sinu ja minu patte,
vaid kandis ka kogu needuse meie eest.
Siin öeldakse: "..ta sai needuse meie eest.."
Mõtle sellele!
Ta lunastas meid needusest.
Meie elu ei pea enam olema "neetud",
st. raske, keeruline, lootusetu omast jõust rügamine.
Sõnaraamat kirjutab sõna "needus" kohta järgnevat.
See tähendab: "karistus, vastik,
vilets, murettekitav, saatanlik, armetu, ebaõnn, halb õnn,
õnnetus, kõva õnn, lootusetu, hävitav, õnnetu ja katastroofiline.."
Selle kaudu mõistsime, et meil on lootust.
Jeesus ei kandnud vaid meie patte, et pääseksime kord Taevasse,
vaid Ta kandis ka meie haigused ja kõik needusega kaasneva.
Me innustusime sellest.
Mida see õieti tähendab?
Kas võime elada õnnistatud elu?
Kas Jumala õnnistus kehtib, vaatamata pattulangemisele?
Kas needus on tõesti murtud?
Galaatia 3:14 jätkub sellega, miks Jeesus nii tegi.
"..selleks et Aabrahami õnnistus saaks paganatele osaks
Kristuses Jeesuses ja et me tõotatud Vaimu saaksime usu kaudu."
Jeesus sai needuse meie eest,
et Aabrahami õnnistus saaks meie osaks
ja päriksime õnnistuse ning saaksime tõotatud Vaimu.
Püha Vaim tuleb meisse elama,
et olla meiega ja saaksime elada seda head elu,
mille Ta algusest peale oli meie jaoks kavandanud.
See avas meile täiesti uue vaatenurga.
Tahaksime sellesse edaspidi süveneda,
et sinagi saaksid lootust ja usku paremasse.
Sa vajad seda.
Igaüks meist vajab seda.
Las Püha Vaim teeb selle Sõna elavaks
ja aitab sul näha seda, mida meie oleme näinud!
Meil on hea Jumal.
Palvetame.
Tänu, Taevaisa, et Sa ei taha meid üksnes päästa,
vaid tahad meid aidata argielus.
Tänu, Taevaisa, et Sulle on kõik võimalik.
Ükski olukord ühegi inimese elus
ei ole nii võimatu, et Sina ei saaks aidata!
Tänu, Taevaisa, et Sa sekkud meie ellu.
Tänu, Taevaisa, et andes kõik täienisti Sulle üle,
tuled Sa meie ellu ja pöörad meie olukorrad.
Tänu, et Sa sekkud igaühe ellu,
kes täna vajab seda ja hüüab Sinu poole.
Tänu, Issand, et Sa tahad aidata majandusküsimustes,
haigustest tervenemises ning ka kõiges muus.
Kuulutame võitu praegusel hetkel ja käsime pimedusel lahkuda!
Jeesuse nimel lahkugu su elust uskmatus ja masendus
ning tulgu Püha Vaimu kaudu lootus, usk, armastus ja rahu!
Tänu, Püha Vaim, et Sa vabastad igaühe nüüd,
Jeesuse nimel!
Tänu Issand!
Kuulutame Jumala õnnistust.
Ole õnnistatud, Jeesuse nimel!
Aamen.
Jumala õnnistus on imeline.
Juba siin istudes tean, et Jumala õnnistus on TV7 kohal.
Vägev on levitada evangeeliumi, tarkust, Jumala Sõna
meedias, mille kaudu levib info kõige kiiremini ja efektiivsemalt.
Kui tahad osaleda selles töös, ei pea ise päriselt siia tulema.
Võid aidata seda tööd kanda, sest seda ehitatakse vähehaaval.
Ei pea mõtlema, et sul pole andmiseks tuhandeid eurosid.
Võid anda pisut.
Need raasukesed koos kannavadki seda tööd.
Võid seda teha väga lihtsalt ega pea isegi panka minema.
Võid helistada numbril 9001777 ja TV7 Eesti kanal saab 7 eurot.
Võid ka kasutada kontonumbreid, kui soovid annetada suurema summa.
Tea, et andes Jumala riigile, saad ka ise õnnistatud.
Jumal maksab sulle tagasi.
Ole õnnistatud!
Jeesuse nimel, aamen.
TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin